Diari Oficial de la Generalitat Valenciana


Sumari del DOGV 4184, del 06-02-2002 (2002/661)

ORDRE d'11 de gener de 2002, de la Conselleria de Cultura i Educació, per la qual s'autoritza la implantació del segon cicle d'Educació Infantil al centre docent privat Santa Ana, de la Pobla Llarga (València).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/661


Data del document
:   11-01-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Pobla Llarga, la
    * ensenyament primari

ORDRE d'11 de gener de 2002, de la Conselleria de Cultura i Educació, per la qual s'autoritza la implantació del segon cicle d'Educació Infantil al centre docent privat Santa Ana, de la Pobla Llarga (València). [2002/A661]
  
L'expedient ha sigut iniciat a instància del representant de la titularitat del centre docent Santa Ana, de la Pobla Llarga (València), en sol·licitud de l'autorització per a implantar el segon cicle de l'Educació Infantil.
  
L'Ordre del Ministeri d'Educació i Ciència de 24 de novembre de 1976 (BOE de 12.03.1977) va concedir al centre la classificació definitiva d'Educació Preescolar, amb quatre unitats de pàrvuls i 160 llocs escolars.
  
L'expedient inclou informe favorable de la Unitat d'Inspecció Educativa, a la vista del qual la Direcció Territorial de Cultura i Educació de València n'eleva proposta igualment favorable.
  
Atés que el centre té almenys tres unitats autoritzades d'Educació Preescolar, que li permet impartir el segon cicle complet d'Educació Infantil en els termes establits en la disposició transitòria tercera, punt 1, apartat a) del Reial Decret 1.004/1991, de 14 de juny.
  
Atés que la disposició transitòria tercera esmentada no eximix el centre de l'obligació d'adaptar-se a allò que preveu el Reial Decret 1.004/1991, sobre nombre de llocs escolars i relació professor/alumnes, atenent al màxim de 25 per unitat.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; l'Ordre de 17 de juny de 1992 (DOGV de 16.07.1992), de la Conselleria de Cultura, Educació i Ciència, que regula la implantació gradual del segon cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Autoritzar la implantació del segon cicle de l'Educació Infantil al centre privat que a continuació s'indica, en el termes que s'especifiquen.
  
Centre: Santa Ana.
  
Titular: Hermanas de la Caridad de Santa Ana.
  
Domicili: carrer Major, 10.
  
Localitat: la Pobla Llarga.
  
Província: València.
  
Codi: 78424457.
  
Ensenyaments que s'hi implanten i capacitat màxima:
  
- Educació Infantil, segon cicle, amb tres unitats i 75 llocs escolars.
  
Composició resultant de la resta del centre:
  
- Huit unitats d'Educació Primària, amb 200 llocs escolars
  
Segon
  
Modificar la denominació genèrica de l'actual centre d'Educació Preescolar, la qual passarà a ser centre d'Educació Infantil, segon cicle.
  
DISPOSICIÓ ADDICIONAL
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 11 de gener de 2002
  
El conseller de Cultura i Educació, p. s. r.
  
(art. 4.1 Decret 111/2000, DOGV núm. 3.798,
  
de 21 de juliol), la subsecretària,